\chapter{Dokumentumok kezelése}

	A rendszer által kezelt dokumentumokat egy külső dokumentumtár kezeli, más
	néven CMS, azaz tartalom kezelő rendszer. Ezen feladat kihelyezése egy másik
	rendszerbe csökkenti a megoldás bonyolultságát és megkönnyíti az interakciót
	más eszközökkel, mivel a dokumentumtár az űrlap-kezelő rendszertől függetlenül
	is elérhető.
	
	A dokumentumtár metaadatokat rendel a tárolt dokumentumokhoz, könnyen
	hozzáférhető információt biztosítva a dokumentumok tartalmáról. A metaadatok
	mentén biztosíthat a rendszer keresési funkciót a dokumentumokon, illetve
	lehetőséget a dokumentumok egy halmazán végrehajtott műveletre. A dokumentum
	kezelő rendszer fontos tulajdonsága továbbá a verziókezelés, amivel lehetőséget 
	biztosít ugyanazon dokumentum több változatának elérésére átlátszó
	módon.

	\section{Dokumentumtárak}
	
		Dokumentumok kezelésére szinte minden számítástechnikai rendszerben szükség
		van, így a választék is meglehetősen széles dokumentumok kezelését végző
		rendszerekből, amelyek különböző szinten valósítják meg a feladatot.
		
		A legtöbb, nem kereskedelmi megoldás célja az egyéni felhasználó számára
		biztosítani valamilyen tartalom publikálását az interneten. Ezen rendszerek
		többnyire saját formátumban, gyakran adatbázisban tárolják a tartalmat, a
		metainformációkkal együtt. A saját, nem szabványos formátum használata
		korlátozza a rendszerben tárolt tartalom elérését, a legtöbb esetben a
		rendszer erre egyáltalán nem ad támogatást, a tartalom létrehozása és
		olvasása csak a böngészőn keresztül, manuálisan lehetséges, automatizált
		módszer csak az adatbázis közvetlen elérésével oldható meg.
		
		A következőkben csak az olyan tartalom kezelő rendszerekkel fogok
		foglalkozni, melyek a dokumentumok elérését szabványos, programozható
		interfészen keresztűl teszik lehetővé és lehetőleg támogatják a meta
		információkon végzett lekérdezéseket, kereséseket is.
		
		\subsection{Kereskedelmi megoldások}
		
		Az elterjedt kereskedelmi rendszerek közös jellemzői, hogy mindenre kiterjedő
		megoldást próbálnak adni a dokumentumok kezelésével. A dokumentumok kezelésén
		kívül fejlett támogatást nyújtanak csoportmunkára és projektek szervezésére
		is. Ezen rendszereknél gyakori megközelítés, hogy tetszőleges formátumban
		engedik tárolni a tartalmat, így ha a felhasználók úgy gondolják,
		dolgozhatnak az általuk megszokott szövegszerkesztővel is.
		
		A kereskedelmi dokumentum kezelő rendszerek közül mindenképpen említésre
		méltó a Microsoft SharePoint\cite{sharepoint} nevű szolgáltatása. A termék
		megoldást kínál minden üzleti felhasználó számára, árképzése skálázható a
		megrendelő igényeinek megfelelően. Ha van rá kapacitása, saját kiszolgálót
		üzemeltethet a céges belső hálózaton, vagy hoszt szolgáltatást rendelhet a
		Microsoft szerverén.
		
		A SharePoint tovább megy a dokumentumok tárolásán és a csoportmunka
		támogatásán. Komplex portálokat enged építeni a munka koordinálására, a
		jogosultság-kezelése pedig alkalmas arra, hogy minden alkalmazott a
		projektben betöltött szerepéhez szükséges jogkörrel rendelkezzen.
		
		Hasonló tudású és méretű megoldást kínál az IBM által fejlesztett
		Lotus\cite{lotus}. Az IBM terméke is képes egy cég minden igényét
		kielégíteni, jelentős támogatást adva a dokumentum tárolás mellett a
		csoportmunka koordinációjához többek között integrált e-mail és naptár
		szolgáltatással is.
		 
		\subsection{Nyílt forrású rendszerek}
		
		A kereskedelmi termékek és a nyílt forrású alternatíváik között a
		számítástechnika minden területén hasonló különbségek fedezhetőek fel. Bár a
		nyílt forrású rendszerek nem kínálnak olyan komplex és mindenre kiterjedő
		megoldást, mint a Lotus vagy a SharePoint, de gyakran a szűkebb
		funkcionalitást könnyebb használhatósággal, és más rendszerekkel történő jobb
		együttműködési lehetőséggel ellensúlyozzák.
		
		Mivel a célom egy külső dokumentum kezelő rendszerhez csatlakozással az, hogy
		az ezen funkció komplexitását kihelyezzem egy másik komponensbe, ezzel együtt
		lehetővé tegyem a dokumentumok elérését az űrlap kezelő rendszertől
		függetlenül, így a fejlett üzleti alkalmazások és csoportmunka kezelés
		számomra értéktelen, sokkal fontosabb a nyílt, programozható interfész és az
		egyszerű használhatóság.
		
		Az egyik nyílt forrású tartalom kezelő rendszer az
		Alfresco\cite{alfresco-cms}, amely ötvözi a kereskedelmi termékekre jellemző
		képességeket és a nyílt forráskód előnyeit. Ezen előnyök közül a
		legfontosabb, hogy a rendszer támogatja a dokumentumok elérését több
		szabványos felületen, így CIFS\cite{cifs}, WebDAV\cite{webdav} és FTP
		protokollokon keresztül. E mellett támogatja a dokumentumok verziókezelését,
		fejlett adminisztrációs felülete van és rendelkezik beépített kulcsszó alapú
		keresővel is.
		
		Az eddig felsorolt példákkal ellentétben a Daisy\cite{daisy-cms} egy szűkebb
		funkcionalitást valósít meg magasabb színvonalon. Ez a rendszer nem
		foglalkozik csoportmunka menedzseléssel vagy munkaállomások integrációjával,
		viszont a dokumentumok tárolásának megvalósítása jelentősen többet kínál a
		fent említett rendszerekhez képest.
		
		A Daisy a dokumentumok fogalma köré egy egész koncepciót épít, így a
		számítógép számára semmit nem jelentő bináris forma helyett képes
		összetettebb szerkezetben ábrázolni a tárolt tartalmat. A koncepció szerint
		egy dokumentum tartalmazhat több bináris részt és mezőket, amik 
		metainformációkként szolgálnak a rendszer számára.
		
		A dokumentumokat egy fejlett HTTP interfészen lehet elérni, XML alapú
		lekérdezések segítségével. Ez az interfész lehetővé teszi a dokumentumok
		írását, olvasását és keresést a metaadatok alapján.

	\section{Estrella CMS}

		Az Estrella projekt egyik feladata, hogy kifejlessze a tartalomkezelés
		következő generációját, amit szemantikus tartalomkezelésnek neveznek. Egy
		ilyen rendszerben a jelentést egy előre definiált szerkezetű metaadatok
		fejezik ki, lehetővé téve a tartalom automatikus kezelését.
		
% 		One of the tasks within the ESTRELLA PROJECT is to develop a next generation
% content management which can be defined as a semantic content management. In this
% system the meaning is expressed by metadata according to a predefined structure and
% is used in the automated management of the content.

		Az Estrella projekt által felállított követelényeknek kíván megfelelni as 
		``eXistrella''\cite{estrella-d34} nevű szemantikus tartalomkezelő rendszer. A
		rendszer főként az Estrella projekt céljainak megfelelően jogi dokumentumok és
		azokhoz tartozó szemantikus metaadatok tárolására készült.
		
		\subsection{Jogi tartalomkezelő rendszer architektúrája}
		
		Jogi dokumentumok különböző formátumokban léteznek, különböző jogrendszerben
		születnek, különböző nyelveken íródnak és különbözik a belső struktúrájuk. A
		jogi dokumentumok nem független entitáson, hanem jelentős mértékben függenek
		más forrásoktól a jogrendszeren belül például időbeli kapcsolatok,
		prioritások és relatív törvényi hatáskörök. Minden jogrendszer saját
		szabályozással bír a jogi elemek azonosítására, verziózására, az érvényesség
		és alkalmazhatóság megállapítására, stb.
% 		
% 		Legal sources come in many forms and formats, from different jurisdictions using
% different legal systems, in different languages, with different internal structures, etc.
% Legal sources are not self-contained entities but are meaningfully related to each other
% in one jurisdiction by for instance temporal relations, and relations of priority and
% relative legislative competence. Each jurisdiction has separate rules for assignment of
% identity, for versioning, for establishment of validity and applicability etc.

		A jogi dokumentumok tárolására olyan tartalomkezelő rendszerre van szükség,
		amely elég általános ahhoz, hogy képes legyen kielégíteni több jogrendszer
		által állított tartalomkezelési követelményeket, miközben lehetővé teszi
		a jogi dokumentumok kezelését az erre a célra kifejlesztett XML nyelven.
		Ennek megfelelően az eXistrella rendszer két komponenst egyesít: az előző
		szakaszban említett Daisy tartalomkezelő rendszert, egy natív XML adatbázist
		megvalósító eXist\cite{exist} rendszert. Ez az architektúra garantálja a
		rendszer robusztusságát és fejlett XML képességek kiaknázását.

% The legal sources themselves are stored in a single Content Management System
% architecture that is general enough to respect the legal content management
% requirements of multiple jurisdictions, while allowing manipulation of all legal
% sources in XML language designed for that purpose. So the architecture of eXistrella
% is composed by two parts: a CMS based on the most robust principles (Daisy) and
% from native XML repository (eXist). This architecture guarantees to have robustness
% and to exploit XML features.
% 		
%  		
% 		A rendszer két fő adattároló komponensre épül, melyek képességeit ötvözve
% 		valósítja meg a jogi dokumentumok tárolását. Az egyik komponens az előző
% 		szakaszban is említett Daisy dokumentum-kezelő egy példánya, amely mellé a
% 		rendszer tartalmaz egy natív XML adatbázist megvalósító eXist\cite{exist}
% 		rendszert is.
		
		\subsection{Az eXistrella rendszer tulajdonságai}
		
		A rendszer által tárolt jogi dokumentumok elsődleges formátuma a 
		Metalex/CEN\cite{metalex}
		szabvány, amely szöveg alapú jogi dokumentumok mélyebb 
		szerkezeti leírására
		használható. A szabvány XML elemeket definiál, melyekkel a jogi szöveg
		felcímkézhető, lehetővé téve a szöveg számítógépes elemzését anélkül, hogy
		bonyolult nyelvfeldolgozási módszerekre lenne szükség.
		
		A rendszer a jogi dokumentumokon kívül a jogi tudásmodellek tárolását is
		lehetővé teszi. A jogi tudás ábrázolását az Estrella projekt által
		létrehozott LKIF-Core\cite{lkif-core} (Legal Knowledge Interchange Format)
		ontológia segíti a szemantikus web eszközkészletének felhasználásával. A 
		szemantikus web koncepciót részletesen
		tárgyalom a \ref{ch5:semweb-concept}. szakaszban.
		
		Az LKIF-Core ontológia alapvető, koncepcionális fogalmakat definiál, amelyek
		egyaránt használhatóak minden jogrendszerben. Azonban minden jogrendszer ezen
		alap ontológiát kibővítve, kiegészítve modellezi a saját jogi tudását. A
		különböző jogrendszerek modellei közötti átjárhatóságot és emellett a
		többnyelvűséget is az LMIF (Legal Metadata Interchange Format) szabvány teszi
		lehetővé azáltal, hogy leképezéseket enged létrehozni különböző jogrendszerekben 
		szereplő fogalmak között.
		
		Az eXistrella rendszer a funkcióit tekintve négy elkülöníthető felhasználói
		csoportot céloz meg: polgárok, a közigazgatás szereplői, külső eszközök és
		szerkesztők, és a jogi tudásmérnökök.
		
		Az átlag polgár számára a rendszer a jogi dokumentumok
		szemantikus kereshetőséget és az egyszerű böngészést biztosítja. A megfelelő
		kapcsolatok fenntartásával a rendszer lehetővé teszi, hogy például egy
		számára címzett hatósági végzéshez azonnal megtalálja a kapcsolódó
		törvényeket, rendeleteket.
		
		A közigazgatás, illetve hatóságok alkalmazottai használhatják a rendszert
		jogi dokumentumok létrehozására és azok kezelésére, illetve a törvényhozás
		résztvevői a jogi tudásmodell szerkesztésére.
		
		A rendszer egyik legfontosabb tulajdonsága a nyílt és programozható
		interfész, amin keresztűl harmadik fél által fejlesztett eszközök is
		elérhetik a dokumentumtár teljes funkcionalitását. Ez az interfész lehetővé
		teszi, hogy a rendszer szabadon kiegészíthető legyen új, fejlett funkciókkal,
		például speciális dokumentumokhoz készített szerkesztőkkel vagy
		megjelenítőkkel.
		
		A dokumentumtár alapértelmezett webes felülete a tudásmérnök munkáját is
		segíti, lehetővé téve a jogi dokumentumok közötti böngészést és a
		tudásmodellben leírt szabályozások közötti keresést.

		
	\section{Metalex/CEN metaadatok}

		Ahogy azt az előző szakaszban említettem eXistrella rendszer az egyes jogi
		dokumentumok tárolásához a Metalex/CEN szabványt használja, és ugyanezen 
		szabvány által meghatározott metaadatok
		kezelését teszi lehetővé. Ezen metaadatokat a Estrella projekt ``Guidelines
		for applying the new format''\cite{estrella-d302} című kiadványának 3.3-as
		szakasza írja le.
		
		A metaadatok elsősorban a dokumentum időbeli elhelyezkedését adják meg,
		amelyek megadják, hogy mikor, milyen esetekben kell azokat figyelembe venni a
		jogi következtetés során. Egy általános jogi dokumentum időbeliségét a
		következő adatok határozzák meg:
		
		\begin{itemize}
          \item \emph{Létrehozás ideje}: Az az időpont, mikor a megfelelő
          jogkörrel rendelező hatóság képviselője aláírásával hitelesíti az
          elkészített dokumentumot.
          \item \emph{Publikáció ideje}: A dokumentum megjelenési ideje a kiadó
          hatóság által kezelt hivatalos médiában. Ilyen média például
          Magyarországon a Magyar Közlöny, amely a nyilvánosság elé tárja a
          frissen kiadott rendeleteket, törvényeket.
          \item \emph{Hatályosság ideje}: A hatályossági idő egy
          időintervallumot jelöl ki a kezdő és a végpontjának a
          meghatározásával. Ez az az időintervallum, amin belül a dokumentum
          tartalmát érvényesnek kell tekinteni. Az ezen az intervallumon belül
          történt események jogi kiértékeléséhez figyelembe kell venni ezen
          dokumentum tartalmát is. Megemlítendő ennél az adatnál az, hogy az
          intervallum kezdő időpontja a hatályba lépéskor rögzül és a későbbiek
          során nem változhat. Ezzel ellentétben viszont az intervallum
          lezárását jelentő időpont nem feltétlenül ismert a dokumentum
          létrehozásakor, és változhat a hatályba lépés után, azonban ez az
          időpont is rögzül a dokumentum hatályon kívül helyezésekor.
          \item \emph{Használat ideje}: Azt az időintervallumot jelöli meg,
          amikor a dokumentumot figyelembe kell venni. Az alapvető különbség a
          használat és a hatályosság ideje között az, hogy egy jogi esemény
          megítélésekor a hatályosság eldöntéséhez az esemény időpontját kell
          figyelembe venni, a használat eldöntéséhez pedig a jogi következtetés
          időpontját.
          \item \emph{Alkalmazás ideje}: Vannak olyan esetek, mikor a törvény
          hatályossága elkülönül a törvény alkalmazásától, ami azt jelenti,
          hogy a hatályosság ideje alatt történt események az alkalmazási
          időintervallumba eső megítélésekor kell ezt a dokumentumot figyelembe
          venni.
          \item \emph{Verzió ideje}: Egy dokumentum verziójához köthető
          időintervallum azt jelzi, hogy mikor létezett a dokumentum adott
          verziója a jogrendszerben. Egy dokumentumnak több változata lehet a
          hatályossági idején belül, és minden jogi következtetéskor a legújabb
          változatot kell használni.
          \item \emph{Változtatás alkalmazásának az ideje}: Egy új dokumentum 
          változat életbe lépésének idejét jelöli meg. Ez az időpont megadható a
          jövőben, vagy visszamenőlegesen a múltban is.
        \end{itemize}
